Tila Tequila

Thien Thanh Thi Nguyen, bedre kjent som Tila Tequila, (født 24. oktober 1981 i Singapore) er en amerikansk TV-personlighet, internettkjendis, modell, skuespiller, musiker og låtskriver.

Bakgrunn 
Nguyen ble født i Singapore, der hennes familie emigrerte fra Vietnam etter Vietnamkrigen. Da hun var ett år gammel flyttet hun og hennes familie til Alief, en forstad til Houston i Texas.

Profesjonell karriere 
Nguyen ble kjent med sine opptredener i Stuff, Maxim, Time og i Penthouse, i tillegg til sin rolle som programleder for Fuse TV.

Fra 2007 til 2008 hadde Nguyen sin egen TV-serie, realityserien A shot at Love med Tila Tequila på MTV. Serien hadde premiere 9. oktober 2007 og ble avsluttet 8. juli 2008 etter to sesonger.

Som musiker har Nguyen utgitt EP-ene Sex (2007) og Welcome to the Dark Side (2010).

Nazisme
Hun er blitt utestengt fra Twitter og Facebook og kastet ut av den britiske realityserien  Celebrity Big Brother på grunn av nazistiske uttalelser og opptredender. Blant annet ga hun uttrykk for at kommentatoren Ben Shapiro burde «bli gasset og sendt hjem til Israel», at det bare var to ting hun gladelig ville ofre livet for, nemlig «utryddelsen av alle jøder og bevaring av den hvite rase» og at asiater ville bli respektert dersom det fantes en «asiatisk versjon av Adolf Hitler [...] jeg vil gjerne være den personen; jeg vil redde verden fra den zionistiske sykdommen.» Hun har også offentliggjort en artikkel med tittelen «Hvorfor jeg har sympati for Hitler: Del I» og bilder hvor hun bærer hakekorsbind eller strekker ut høyre arm i nazi-hilsen med teksten «Seig heil!»

Familieliv 

Nguyen forlovet seg med Johnson & Johnson-arvingen og jetsetteren Casey Johnson i desember 2009. Kort tid etter, 4. januar 2010, døde Johnson.

Referanser

Eksterne lenker   
 
 
 
 
 Tila Tequila side på YouTube

Modeller fra USA
Skuespillere fra USA
Musikere fra USA
Låtskrivere fra USA
Personer etter føde- eller oppvekststed i Singapore
Personer fra Houston
Personer fra USA av vietnamesisk opphav